In nomine Domini, amen. Anno Incarnationis ejusdem M° CCC° decimo octavo, die mercurii ante hyemale festum beati Martini, ego Guillelmus dictus Trote Menu, presbiter, hostiarius Sancti Lazari Eduensis, omnibus notum facio quod ego vendo et imperpetuum quitto pro me et meis Symonete de Sancto Leodegario Prioratus, Lingonensis diocesis, nepti mee, et suis, quamdam domum meam, cum fundo, pertinentiis et appenditiis ejusdem, sitam Edue, in vico de Prevain, inter domum que quondam fuit Hugonis Sellarii et curtile Bernardi dicti Eschi, et inter viam publicam per quam itur de Castro Eduensi apud Sanctum Andochium Eduensem, pretio triginta librarum Turonensium, michi ab ipsa solutarum in pecunia numerata, de quibus me teneo planarie propagato. Promittens pro me et meis, per juramentum meum corporaliter datum et sub obligatione omnium bonorum meorum dictam domum, fundum, pertinentias et appenditias ejusdem dicte emptrici et suis quitte et libere pro quinque solidis Dyvionensium redditualibus singulis annis capitulo Eduensi, die festi beati Symphoriani contra omnes perpetuo firmiter garantire et deffendere, etc. Actum in presentia Guillelmi de Sancto Salvio, coadjutoris Vincentii de Sampigniaco, notarii Eduensis, domini Johannis, curati de Gascogne, Johannis Filii, rectoris scolarum Eduensium, testium ad hec vocatorum, anno et die predictis.